ᱥᱨᱮᱭᱟ ᱜᱷᱳᱥᱟᱞ

ᱟᱲᱜᱟᱛ ᱡᱤᱭᱚᱱ 
        ᱥᱨᱮᱭᱟ ᱜᱷᱳᱥᱟᱞ ᱫᱚ ᱯᱚᱪᱷᱤᱢᱵᱟᱝᱞᱟ ᱨᱮ ᱢᱩᱨᱥᱤᱫᱟᱵᱟᱫ ᱦᱚᱱᱚᱛ ᱨᱮᱱᱟᱜ ᱵᱚᱦᱚᱨᱚᱢᱯᱩᱨ ᱨᱮ ᱢᱤᱫ ᱵᱟᱸᱜᱟᱞᱤ ᱜᱷᱟᱨᱚᱸᱡᱽᱨᱮᱭ ᱡᱟᱱᱟᱢ ᱞᱟᱱᱟ᱾ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱠᱳᱴᱟ ᱦᱚᱱᱚᱛ ᱨᱮ ᱢᱮᱱᱟᱜ ᱦᱩᱰᱤᱧ ᱵᱟᱡᱟᱨ ᱨᱟᱣᱟᱛᱵᱷᱟᱛᱟ ᱨᱮᱭ ᱢᱟᱨᱟᱝ ᱟᱠᱟᱱᱟ᱾ ᱩᱱᱤ ᱨᱮᱱ ᱦᱟᱯᱲᱟᱢ ᱠᱚ ᱫᱚ ᱵᱟᱝᱞᱟᱫᱮᱥ ᱨᱮ ᱵᱤᱠᱨᱚᱢᱯᱩᱨ ᱨᱮᱱᱟᱜ ᱦᱟᱥᱟᱲᱟ ᱟᱛᱳ ᱨᱮᱱ ᱠᱚ ᱛᱟᱦᱮᱸ ᱠᱟᱱᱟ᱾ ᱟᱡ ᱵᱟᱵᱟ  ᱵᱤᱥ-ᱥᱚᱡᱤᱛ ᱜᱷᱳᱥᱟᱞ ᱫᱚ ᱯᱟᱨᱚᱢᱟᱱᱚᱵᱤᱠ ᱵᱤᱫ-ᱫᱩᱛ ᱠᱚᱨᱯᱳᱨᱮᱥᱚᱱ ᱨᱮᱭ ᱠᱟ.ᱢᱤᱭᱟ. ᱟᱨ ᱟᱡ ᱟᱭᱳ ᱫᱚ ᱥᱟᱶᱦᱮᱫ ᱨᱮᱭ ᱜᱨᱮᱡᱩᱭᱮᱴ ᱟᱠᱟᱫᱟᱭ᱾ ᱟᱡ ᱵᱚᱠᱚᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱥᱳᱣᱢᱳᱫᱤᱯ ᱜᱷᱳᱥᱟᱞ᱾ ᱯᱳᱱ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱮ ᱟᱡ ᱟᱭᱳ ᱴᱷᱮᱱ ᱥᱮᱨᱮᱧ ᱮ ᱥᱮᱲᱟᱭᱮᱫ ᱛᱟᱦᱮᱸ ᱠᱟᱱᱟ᱾

        ᱨᱟᱣᱟᱛᱵᱷᱟᱛᱟ ᱨᱮᱱᱟᱜ ᱯᱟᱨᱚᱢᱟᱱᱚᱵᱤᱠ ᱫᱟᱲᱮ. ᱠᱮᱱᱫᱨᱚ ᱨᱮᱱᱟᱜ ᱤᱥᱠᱩᱞ ᱨᱮᱜᱮ ᱤᱨᱟ.ᱞ ᱪᱟᱱᱟᱪ ᱦᱟ.ᱵᱤᱡ ᱮ ᱯᱟᱲᱦᱟᱣ ᱟᱠᱟᱱᱟ᱾ ᱑᱙᱙᱕ ᱥᱟᱞᱮ ᱨᱮ ᱫᱤᱞ-ᱞᱤ ᱨᱮ ᱥᱚᱝᱜᱚᱢ ᱠᱚᱞᱟ ᱜᱨᱩᱯ ᱟᱹᱭᱩᱨ ᱛᱮ ᱚᱞ ᱤᱱᱰᱤᱭᱟ ᱞᱟᱭᱤᱴ ᱵᱷᱳᱠᱟᱞ ᱥᱮᱨᱮᱧ ᱦᱮᱯᱨᱟᱣ ᱨᱮ ᱫᱟᱣ ᱮ ᱦᱟᱛᱟᱣ ᱞᱮᱫᱟ| ᱑᱙᱙᱗ ᱥᱟᱞᱮ ᱨᱮ ᱟᱡ ᱵᱟᱵᱟ ᱡᱚᱠᱷᱚᱱ ᱵᱷᱟᱵᱷᱟ ᱯᱟᱨᱚᱢᱟᱱᱚᱵᱤᱠ ᱠᱮᱱᱫᱨᱚ ᱨᱮᱭ ᱩᱪᱟ.ᱲ ᱮᱱᱟ ᱩᱱ ᱫᱚ ᱟᱠᱚ ᱜᱷᱟᱨᱚᱸᱡᱽ ᱨᱮᱱ ᱥᱟᱱᱟᱢ ᱠᱚᱜᱮ ᱢᱩᱢᱵᱟᱭ ᱠᱚ ᱦᱮᱡ ᱮᱱᱟ ᱟᱨ ᱚᱸᱰᱮ ᱜᱮ ᱟᱱᱩᱥᱚᱠᱛᱤᱱᱚᱜᱚᱨ ᱨᱮᱱᱟᱜ ᱯᱟᱨᱚᱢᱟᱱᱚᱵᱤᱠ ᱫᱟᱲᱮ ᱠᱮᱱᱫᱨᱚ ᱤᱥᱠᱩᱞ ᱨᱮ ᱯᱟᱲᱦᱟᱜ ᱮ ᱮᱦᱚᱵ ᱠᱮᱫᱟ᱾  ᱩᱱᱤ ᱫᱚ ᱵᱤᱜᱽᱭᱟᱱ ᱥᱮᱲᱟ ᱞᱟ.ᱜᱤᱫ ᱛᱮ ᱯᱟᱨᱚᱢᱟᱱᱚᱵᱤᱠ ᱫᱟᱲᱮ ᱡᱩᱱᱤᱭᱚᱨ ᱠᱚᱞᱮᱡ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱱᱚᱣᱟ ᱠᱷᱚᱱ ᱥᱟᱦᱟ ᱦᱮᱡ ᱠᱟᱛᱮᱫ ᱢᱩᱢᱵᱟᱭ ᱨᱮᱱᱟᱜ ᱮ.ᱥ ᱟᱭ ᱤ ᱮ.ᱥ ᱠᱚᱞᱮᱡ ᱚᱯᱷ ᱟᱨᱴᱥ, ᱥᱟᱭᱮᱱᱥ ᱮᱱᱰ ᱠᱳᱢᱟᱨᱥ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱟᱨ ᱤᱝᱨᱮᱡᱤ ᱥᱟᱛᱟᱢ ᱮ ᱯᱟᱲᱦᱟᱣ ᱟᱠᱟᱱᱟ᱾ 


ᱥᱟᱹᱠᱷᱭᱟᱹᱛ